﻿ ROMÂNIAROMÂNIA CONSILIUL JUDEŢEAN JUDEŢEAN BIHOR BIHORCONSILIUL BIHAR MEGYEI MEGYEI TANÁCSCSTANBIHAR BIHOR COUNTY COUNTY COUNCIL COUNCILBIHOR HOTĂRÂREA NR 203 din 30 septembrie 2014 privind revocarea dreptului de administrare a Spitalului de Psihiatrie Nucet asupra imobilului situat în Nucet str Republicii nr 4 și constituirea dreptului de administrare în favoarea Centrului Medico – Social de Psihiatrie Nucet Având în vedere Expunerea de motive nr 12 836 din 26 09 2014 a Președintelui Consiliului Județean Bihor, Raportul de specialitate nr 13 220 din 26 09 2014 al Direcției Generale Ecomomice – Compartimentul Administrarea Patrimoniului, adresa 3176/12 09 2014 a Spitalului de Psihiatrie Nucet înregistrată la subscrisa sub nr 12473/12 09 2014, precum și și Raportul de avizare nr 13 426 din 30 09 2014 al Comisiei pentru protecție socială, protecția copilului, sănătate și familie, Raportul de avizare nr 13 433 din 30 09 2014 al Comisiei juridică, dezvoltare regională și cooperare transfrontalieră, Raportul de avizare nr 13 422 din 30 09 2014 al Comisiei de studii, prognoze economico-sociale, buget- finanțe și administrarea domeniului public și privat al județului, Urmare a adresei nr 1028 din 19 09 2014 transmisă de către Centrul Medico – Social de Psihiatrie Nucet, înregistrată la Consiliul Județean Bihor sub nr 12836 din 19 09 2014, Ținând cont de prevederile: -art 867 – 870 Cod Civil, - art 91, alin (1), lit c din Legea nr 215/2001, a administraţiei publice locale, republicată, cu modificările şi completările ulterioare, -art 45 alin 3 din Legea nr 215/2001, a administraţiei publice locale, republicată, cu modificările şi completările ulterioare În temeiul art 97 alin 1, şi alin 2, din Legea nr 215/2001, a administraţiei publice locale, republicată, cu modificările şi completările ulterioare, CONSILIUL JUDEŢEAN BIHOR HOTĂRĂŞTE: (unanimitate) Art 1 Se revocă dreptul de administrare a Spitalului de Psihiatrie Nucet asupra imobilului identificat în CF nr 1042, nr topo 603, 604/2, 605/5, 608 Băița, reprezentând teren în suprafață totală de 877 mp și construcții în suprafață totală de 422 mp, situat în Nucet, str Republicii nr 4, județul Bihor, aflat în domeniul public al județului Bihor Art 2 Se constituie dreptul de administrare în favoarea Centrului Medico – Social de Psihiatrie Nucet asupra imobilului identificat la art 1, aflat în domeniul public al județului Bihor Art 3 Se aprobă contractul de administrare conform Anexei nr 1, care face parte integrantă din prezenta hotărâre Art 4 Cu ducerea la îndeplinire a prezentei hotărâri se încredinţează Direcţia Generală Economică – Compartimentul Administrarea Patrimoniului Art 5 Prezenta hotărâre se comunică cu: - Instituţia Prefectului - Judeţul Bihor, - Cabinetul preşedintelui Consiliului Judeţean Bihor, - Direcția Generală Administrație Publică Locală – Serviciul Juridic Contencios, - Direcţia Generală Economică - Compartimentul Administrarea Patrimoniului, - Direcţia Tehnică, - Compartimentul Relaţii cu consilierii, - Spitalul de Psihiatrie Nucet, - Centrul Medico – Social de Psihiatrie Nucet PREŞEDINTE Contrasemnează: Cornel Popa SECRETAR AL JUDEȚULUI, Carmen Soltănel 8 ex Vizat: PREȘEDINTE SECRETAR AL JUDEȚULUI, Cornel POPA Carmen SOLTĂNEL ANEXA Nr 1 La Hotărârea Consiliului Județean Bihor nr 203 din 30 09 2014 JUDEŢUL BIHOR CENTRUL MEDICO – SOCIAL CONSILIUL JUDEŢEAN BIHOR DE PSIHIATRIE NUCET Nr _______ din __________ Nr ________ din ___________ CONTRACT DE ADMINISTRARE I PĂRŢILE CONTRACTULUI Între: JUDEŢUL BIHOR prin CONSILIUL JUDEŢEAN BIHOR, cu sediul în Oradea, str Parcul Traian nr 5, legal reprezentat prin reprezentantul său legal domnul Popa Cornel – în calitate de preşedinte al Consiliului Judeţean Bihor, în baza art 102 alin (1) din Legea administraţiei publice locale nr 215/2001, republicată, denumit în continuare proprietar, şi CENTRUL MEDICO – SOCIAL DE PSIHIATRIE NUCET, cu sediul în Nucet, str Pescărușului nr 5, legal reprezentat prin domnul director ec Lucaciu Ioan, denumit în continuare administrator, În temeiul art 867-870 din Cod civil, al art 123 alin (1) din Legea administraţiei publice locale nr 215/2001, republicată şi în conformitate cu Hotărârea Consiliului Judeţean Bihor nr __ din _________, a intervenit prezentul contract II OBIECTUL CONTRACTULUI Art 1 Proprietarul transmite administratorului dreptul de administrare asupra bunului imobil, aparţinând domeniului public al judeţului Bihor situat în Nucet, str Republicii nr 4, imobil în care funcţionează Centrul Medico – Social de Psihiatrie Nucet Art 2 Dreptul de administrare constă în posesia, folosinţa şi un drept de dispoziţie limitat asupra bunului imobil, identificat în Anexa nr 1 la prezentul contract de administrare, prin exerciţiul acestora neputându-se aduce atingere regimului juridic al proprietăţii asupra bunurilor, constând în inalienabilitate, insesizabilitate şi imprescriptibilitate Art 3 Predarea-preluarea bunului imobil se va face pe bază de proces verbal încheiat între părţile interesate şi constituie Anexa nr 2 la prezentul contract III DOCUMENTELE CONTRACTULUI Art 4 Constituie anexe şi fac parte integrantă din prezentul contract următoarele documente: -Anexa nr 1 – Hotărârea Consiliului Judeţean Bihor nr ___/__________; -Anexa nr 2 – Procesul Verbal de predare – primire a bunului imobil; -Anexa nr 3 – Lista de inventar 1 IV DURATA CONTRACTULUI Art 5 Prezentul contract de administrare se încheie pe o durată nedeterminată de timp Art 6 Predarea-preluarea bunului imobil are loc la data semnării contractului de administrare şi a procesului-verbal de predare-primire de către ambele părţi, dată la care începe executarea contractului V DREPTURILE ŞI OBLIGAŢIILE ADMINISTRATORULUI Art 7 Administratorul se obligă să posede, să folosească şi să dispună de bunul imobil pentru realizarea scopului activităţii sale, cu respectarea uzului şi interesului public; Art 8 Administratorul este un simplu detentor precar şi este obligat în situaţia în care se revocă dreptul de administrare la înapoierea bunului imobil în individualitatea lor, în starea în care i-au fost date în administrare, cu eventualele îmbunătăţiri efectuate pe durata desfăşurării prezentului contract; Art 9 Administratorul are un drept de dispoziţie materială limitat asupra bunului primit, condiţionat de respectarea destinaţiei acestuia La încetarea dreptului de administrare, administratorul este obligat să restituie bunul imobil în starea în care se găseşte la acel moment dar în nici un caz afectat de o uzură peste limitele normale în care un bun proprietar l-ar fi exploatat În cazul în care administratorul a adus îmbunătățiri imobilului administrat, la încetarea contractului de administrare , imobilul va fi predat proprietarului cu toate îmbunătățirile aduse, fără nici o pretenție din partea administratorului Dispoziţia juridică este exclusă, pe de o parte pentru că acest atribut revine doar proprietarului iar pe de altă parte, pentru că bunurile din domeniul public sunt inalienabile Art 10 Administratorul are obligaţia de a se îngriji de conservarea bunului imobil stipulat în prezentul contract, folosind şi administrând bunul imobil ca un bun proprietar; Art 11 Administratorul nu răspunde de deteriorarea bunului imobil, decurgând din întrebuinţarea lor normală şi fără culpă din partea sa; Ar t 12 Administratorul ia măsuri şi răspunde de paza şi integritatea bunului imobil încredinţat spre administrare; Art 13 Administratorul este obligat să apere bunul imobil de posibilele atingeri aduse dreptului de administrare În litigiile privitoare la dreptul de administrare, în instanţă titularul acestui drept va sta în nume propriu În litigiile referitoare la dreptul de proprietate asupra bunului imobil, titularul dreptului de administrare are obligaţia să arate instanţei cine este titularul dreptului de proprietate, potrivit prevederilor legale Titularul dreptului de administrare răspunde, în condiţiile legii, pentru prejudiciile cauzate ca urmare a neîndeplinirii acestei obligaţii Neîndeplinirea acestei obligaţii se sancţionează şi cu revocarea dreptului de administrare; Art 14 Administratorul nu poate supune bunul imobil executării silite şi nu poate constitui garanţii reale asupra lor; Art 15 Administratorul are obligaţia să comunice proprietarului eventualele intervenţii asupra bunului imobil în vederea reparării şi modernizării, care se vor efectua numai cu acordul prealabil în scris al acestuia, de asemenea administratorul are obligaţia să comunice şi să îndeplinească orice alte sarcini prevăzute de legislaţie pe toată durata prezentului contract de administrare; Art 16 Administratorul nu poate cesiona prezentul contract sau să subînchirieze respectiv să dea în folosinţă gratuită bunul imobil care face obiectul acestuia, numai cu acordul prealabil în scris al proprietarului Cota de 50% din contravaloarea chiriei încasate de către administrator, din închirierea bunului proprietate publică a judeţului Bihor, se va vira la Consiliul Judeţean Bihor în conformitate cu prevederile art 16 din Legea nr 213/1998 republicată Art 17 Administratorul are obligația să comunice chiriașilor valoarea de inventar pentru suprafața închiriata în vederea îndeplinirii obligațiilor fiscale pentru plata impozitului suprafeței de teren închiriate Art 18 Administratorul are obligația să comunice proprietarului toate contractele încheiate Art 19 Administratorul are obligația să depuna la Primaria Nucet declarația de impunere pentru imobilul pe care îl administrează Art 20 Administratorul este obligat să suporte integral din bugetul propriu, toate cheltuielile rezultate din efectuarea lucrărilor de reabilitare a imobilului care face obiectul prezentului contract Art 2 1 Administratorul are dreptul de a denunţa unilateral contractul de administrare, în cel mult 15 zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public 2 VI DREPTURILE ŞI OBLIGAŢIILE PROPRIETARULUI Art 2 2 Proprietarul se obligă să pună bunul imobil la dispoziţia administratorului; Art 2 3 Proprietarul se obligă să nu aducă atingere dreptului de administrare exercitat de către administrator; Art 2 4 Proprietarul se obligă să nu-l împiedice pe administrator să folosească bunul imobil Art 2 5 Proprietarul poate să ceară revocarea dreptului de administrare dacă administratorul nu-şi exercită drepturile şi nu-şi execută obligaţiile născute din actul de administrare sau dacă interesul public o impune; Art 2 6 Proprietarul are dreptul să inspecteze bunul imobil dat în administrare, să verifice stadiul de realizare a eventualelor investiţii, precum şi modul în care este satisfăcut interesul public prin realizarea activităţii sau serviciului public, verificând respectarea obligaţiilor asumate de administrator VII ÎNCETAREA CONTRACTULUI Art 2 7 Prezentul contract încetează de plin drept, fără a mai fi necesară intervenţia instanţei judecătoreşti, în cazul în care: -una din părţi nu îşi execută una dintre obligaţiile prevăzute în prezentul contract; -una dintre părţi încalcă vreuna dintre obligaţiile sale contractuale, după ce a fost avertizată, printr-o notificare scrisă, de către cealaltă parte, că nerespectarea acestora va duce la rezilierea/rezoluţiunea prezentului contract; -proprietarul emite actul de revocare a dreptului de administrare, în condiţiile legii, dacă interesul public o impune VIII CAZUL FORTUIT SAU DE FORŢĂ MAJORĂ Art 28 Nici una dintre părţile contractante nu răspunde de neexecutarea la termen sau de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzată de forţa majoră, aşa cum este definită de lege Art 29 Dacă în termen de 5 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract, fără ca vreuna dintre ele să pretindă daune - interese Art 30 Cazul fortuit sau de forţă majoră exclude răspunderea administratorului dacă acesta nu a putut prevedea pericolul, dacă nu a folosit bunurile contrar destinaţiei şi dacă nu le-a restituit proprietarului la termenul prevăzut de prezentul contract IX NOTIFICĂRILE ÎNTRE PĂRŢI Art 31 În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa /sediul prevăzut în prezentul contract Art 32 În cazul în care notificarea se face pe cale poştală, ea va fi transmisă, prin scrisoare recomandată, cu confirmare de primire şi se consideră primită de destinatar la data menţionată de oficiul poştal primitor pe această confirmare Art 33 Dacă confirmarea se trimite prin telex sau telefax, ea se consideră primită în prima zi lucrătoare după ce a fost expediată Art 34 Notificările verbale nu se iau în considerare de nici una dintre părţi, dacă nu sunt confirmate, prin intermediul uneia dintre modalităţile prevăzute la alineatele precedente X LITIGII Art 35 Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor Art 36 În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente 3 XI CLAUZE FINALE Art 3 7 Modificarea prezentului contract se va face numai prin act adiţional încheiat între părţile contractante Art 3 8 Prezentul contract, împreună cu anexele care fac parte integrantă din cuprinsul său, reprezintă voinţa părţilor şi înlătură orice înţelegere verbală dintre acestea, anterioară sau ulterioară încheierii lui Art 39 Prezentul contract se completează corespunzător cu dispoziţiile Codului civil şi ale legislaţiei în vigoare la data executării lui Art 40 Prezentul contract s-a încheiat în două exemplare, ambele cu aceeaşi valoare juridică, câte unul pentru fiecare parte, ştampilate şi semnate PROPRIETAR ADMINISTRATOR JUDEŢUL BIHOR CENTRUL MEDICO – SOCIAL CONSILIUL JUDEŢEAN BIHOR DE PSIHIATRIE NUCET PREŞEDINTE DIRECTOR Popa Cornel Ec Lucaciu Ioan ____________ ______________ DIRECTOR EXECUTIV Cheşeli Filip ________________ DIRECTOR EXECUTIV DIRECTOR ECONOMIC Ec Musca Dimitrie _______________ _______________ VIZAT JURIDIC _________________ _________________ VIZAT CONTROL FINANCIAR PREVENTIV ŞEF SERVICIU FINANCIAR CONTABIL ŞEF SERVICIU FINANCIAR, CONTABILITATE, BUGET _________________ _________________ 4